આધુનિક સદીમાં ભારતીય અધ્યાત્મના પ્રતીક તથા રામકૃષ્ણ પરમહંસના શિષ્ય એવા નરેન્દ્રનાથ દત્તનો જન્મ ૧૨ જાન્યુઆરી, ૧૮૬૩માં કલકત્તામાં થયો હતો. આગળ જતાં તેઓ સ્વામી વિવેકાનંદના નામથી પ્રખ્યાત થયા. નરેન્દ્રનાથે ૧૮૭૯માં એન્ટ્રસ પરીક્ષા પાસ કરી અને તેઓ પ્રેસિડેન્સી કોલેજ કોલકાતાથી ૧૮૮૪માં બીએ થયા. તેમણે કાયદાનો પણ અભ્યાસ કર્યો હતો, પરંતુ તેઓ છેલ્લા વર્ષની પરીક્ષામાં બેસી શક્યા નહોતા.